पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन के दौरान महापौर हेमा देशमुख लगातार जरूरतमंद लोगों को हरी सब्जी, आलू प्याज एवं सूखा राशन प्रदान कर रही है। इसी क्रम में महापौर मोहारा के वीरान क्षेत्रों में बसे 15 परिवारों को देर रात सब्जी वितरण करने स्वयं पहुंची। ये परिवार यहां अस्थाई रूप से बसे हैं।
शहर से दूर होने की वजह से यहां के लोगों तक मदद नहीं पहुंचती इसलिए महापौर हेमा देशमुख ने जिम्मा उठाते हुए स्वयं सब्जी वितरण किया। सभी के स्वास्थ की जानकारी ली। साथ ही महापौर ने वैक्सीन की जानकारी देते हुए वैक्सीनेशन करने के लिए प्रेरित भी किया। अब तक लगभग 2000 से अधिक परिवारों को महापौर ने निशुल्क सब्जी उपलब्ध कराया है। नगर निगम के क्षेत्र के अलावा महापौर द्वारा ग्रामीण क्षेत्रों में भी सब्जी वितरण किया जा रहा है। हाल ही में शहर से 12 किलोमीटर दूर ग्राम सोमनी के 40 परिवारों को भी महापौर ने सब्जी प्रदान किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn